《临江仙 同查氏姊、张氏妹止溪春游》
清代·葛宜

雨过芳洲春风暮，渐看芍药花稠。姊娣相携泛小舟。

一天晴日丽，满径乱香浮。

芭蕉古巷竹林幽，止溪溪水悠悠。烹茶煮笋任淹留。

便是桃源路，追随惬胜游。

作者简介：清浙江海盐人，字南有。朱尔迈妻。书、画、算、弈无不精妙。兼通天文，能以仪器观测星象。有《玉窗遗稿》。